stanford-oval/wikipedia huggingface dataset:
René Pinchart

| Mitalit> Maa:   Belgia. Olympialaiset .Miesten voimistelu | Mitalit> Maa:   Belgia. Olympialaiset .Miesten voimistelu | Mitalit> Maa:   Belgia. Olympialaiset .Miesten voimistelu | Maa:   Belgia> .Miesten voimistelu |
| --- | --- | --- | --- |
|  Pronssia | Antwerpen 1920 | joukkuekilpailu, ruotsalaissysteemi |  |
René Pinchart (24. kesäkuuta 1891 Maldegem, Belgia – 2. marraskuuta 1970 Middletown, Connecticut, Yhdysvallat) oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaisen järjestelmän joukkuekilpailussa.
Pinchart palveli ensimmäisessä maailmansodassa. Hän muutti vuonna 1927 Yhdysvaltoihin, ja hän valmensi Yhdysvaltain miekkailujoukkuetta olympialaisissa vuosina 1928, 1932, 1948 ja 1952.
Apollo 20

Apollo 20 oli Apollo-avaruusohjelman viimeinen suunniteltu lento, joka peruutettiin.
Ennen peruutusta (NASA OMSF, Manned Space Flight Weekly Report - July 28, 1969 mukaan) Apollo 20:n piti laskeutua Kuuhun Kopernikuksen kraatteriin joulukuussa 1972. Toisten Nasa-lähteiden mukaan paikka olisi ollut Tycho.
Suunniteltu miehistö

Charles Conrad, komentaja
Paul Weitz, komentomoduulin pilotti
Jack Lousma, kuumoduulin pilotti
Apollo-ohjelma
Rebeca Linares

| Rebeca Linares |
| --- | --- |

Henkilötiedot
Syntynyt: 13. kesäkuuta 1983 (ikä 41)
Pornonäyttelijä
Aktiivisena:  2005–2013
Hiusten väri:  Musta
Pituus:  160 cm
Paino:  51 kg
Aiheesta muualla
Kotisivut
IMDb
Rebeca Linares (s. 13. kesäkuuta 1983 San Sebastián, Espanja) on espanjalainen pornonäyttelijä. Uransa hän aloitti vuonna 2005. Vuonna 2006 hän muutti Espanjasta parempien aikuisviihdealan työmahdollisuuksien vuoksi Yhdysvaltoihin. Linares esiintyi rap-artisti Necron kappaleesta Who’s Your Daddy? tehdyllä musiikkivideolla vuonna 2008. Vuonna 2009 Canal+ teki hänestä dokumenttielokuvan nimeltään Vente a Las Vegas, Nena. Hän on toiminut myös Penthousen mallina ja oli kuukauden Penthouse Pet maaliskuussa 2009.
Palkinnot > 2007

CAVR Award – Performer of Year
FICEB Ninfa Award – Best Supporting Actress
Palkinnot > 2010

AVN Award – Best Threeway Sex Scene
Urban X Awards – Female Performer of the Year
Aiheesta muualla

Wikimedia Commonsissa on kuvia tai muita tiedostoja aiheesta .
Rebeca Linares Internet Movie Databasessa. (englanniksi)
Virallinen sivusto (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Anastasija Davydova

| Mitalit | Mitalit | Mitalit |  |
| --- | --- | --- | --- |
|  Davydova (kesk.) |  Davydova (kesk.) |  Davydova (kesk.) |  |
Maa:  Venäjä
Naisten taitouinti
|  Olympialaiset  |  Olympialaiset  |  Olympialaiset  |  |
|  Kultaa | Ateena 2004 | pariuinti |  |
|  Kultaa | Ateena 2004 | joukkueuinti |  |
|  Kultaa | Peking 2008 | pariuinti |  |
|  Kultaa | Peking 2008 | joukkueuinti |  |
|  Kultaa | Lontoo 2012 | joukkueuinti |  |
| MM-kilpailut  | MM-kilpailut  | MM-kilpailut  |  |
|  Kultaa | Fukuoka 2001 | joukkueuinti |  |
|  Kultaa | Barcelona 2003 | pariuinti |  |
|  Kultaa | Barcelona 2003 | joukkueuinti |  |
|  Kultaa | Montreal 2005 | pariuinti |  |
|  Kultaa | Melbourne 2007 | tekninen pariuinti |  |
|  Kultaa | Melbourne 2007 | vapaapariuinti |  |
|  Kultaa | Melbourne 2007 | yhdistetty vapaaohjelma |  |
|  Kultaa | Rooma 2009 | tekninen pariuinti |  |
|  Kultaa | Rooma 2009 | joukkuevapaaohjelma |  |
|  Kultaa | Shanghai 2011 | tekninen joukkueuinti |  |
|  Kultaa | Shanghai 2011 | yhdistetty vapaaohjelma |  |
|  Kultaa | Shanghai 2011 | joukkuevapaaohjelma |  |
|  Hopeaa | Fukuoka 2001 | pariuinti |  |
| EM-kilpailut  | EM-kilpailut  | EM-kilpailut  |  |
|  Kultaa | Helsinki 2000 | joukkueuinti |  |
|  Kultaa | Berliini 2002 | joukkueuinti |  |
|  Kultaa | Berliini 2002 | pariuinti |  |
|  Kultaa | Madrid 2004 | joukkueuinti |  |
|  Kultaa | Madrid 2004 | pariuinti |  |
|  Kultaa | Budapest 2006 | pariuinti |  |
|  Kultaa | Budapest 2006 | yhdistetty vapaaohjelma |  |
Anastasija Semjonovna Davydova (ven. Анастасия Семёновна Давыдова, s. 2. helmikuuta 1983 Moskova) on venäläinen uransa päättänyt taitouinnin olympiavoittaja, maailmanmestari ja Euroopan-mestari. 170 senttimetriä pitkä ja 54 kilogrammaa painava Davydova edusti Trud Moskovaa.
Davydova osallistui urallaan kolmiin olympialaisiin, vuosina 2004, 2008 ja 2012. Vuosien 2004 ja 2008 kilpailuista hän voitti kultaa sekä pariuinnista Anastasija Jermakovan kanssa että joukkuekilpailusta. Vuoden 2012 kesäolympialaisissa Lontoossa Davydova voitti kultaa joukkuekilpailussa. MM-kilpailuista Davydova saavutti peräti 12 kultamitalia ja yhden hopean vuosina 2001–2011. EM-kilpailuista Davydova saavutti seitsemän kultamitalia.
Davydova lopetti uransa vuoden 2012 kesäolympialaisten jälkeen. Uransa jälkeen hän on toiminut valmentajana. Davydova on viidellä olympiakullallaan olympiahistorian menestynein taitouimari.
Urheilu-uransa jälkeen Davydova toimi Venäjän olympiakomitean tehtävissä, valmensi ja johti taitouintikeskusta, kunnes syyskuussa 2022 ilmoitti muuttaneensa lopullisesti pois Venäjältä.
Andreas Sushinda

Andreas Sushinda (myös Yoshida tai Gioscinda; jap. アンドレス吉田, Andoresu Yoshida; kuollut 1. lokakuuta 1617, Nagasaki, Japani) oli japanilainen maallikkokristitty Nagasakin arkkihiippakunnassa, dominikaanilähetystyöntekijöitä suojellut marttyyri ja ruusukkoveljeskunnan jäsen, jonka autuas paavi Pius IX julisti kunnianarvoisaksi 26. helmikuuta 1866 ja autuaaksi 7. toukokuuta 1867. Hänen juhlaansa vietetään joko 1. kesäkuuta, 10. syyskuuta tai 1. lokakuuta.
Andreas Suttner

| Mitalit> Maa:   Itävalta.Miesten miekkailu. Olympialaiset  | Mitalit> Maa:   Itävalta.Miesten miekkailu. Olympialaiset  | Mitalit> Maa:   Itävalta.Miesten miekkailu. Olympialaiset  | Maa:   Itävalta> Miesten miekkailu. |
| --- | --- | --- | --- |
|  Hopeaa | Tukholma 1912 | Säilän joukkuekilpailu |  |
Andreas Suttner (25. syyskuuta 1876 – 5. heinäkuuta 1953) oli itävaltalainen miekkailun olympiamitalisti. Hän oli mukana Itävallan hopeaa voittaneessa joukkueessa Tukholman olympialaisten säilän joukkuekilpailussa vuonna 1912. Henkilökohtaisessa florettikilpailussa Suttner putosi ensimmäisellä kierroksella.
Rexi (albumi)

| Rexi Rexin |
| --- | --- | --- |

Studioalbumin tiedot
 Julkaistu: 1995
 Formaatti: CD
 Tyylilaji: kevyt musiikki
 Kesto: 37.06
 Levy-yhtiö: Selecta
Rexin muut julkaisut
| Tinasotilas 1994 | Rexi 1995 | Soi kesätuuli sydämessäin 1996 |
Rexi on Rexin vuonna 1995 julkaistu albumi.
Kappaleet

Kaikki kappaleet säveltänyt Raimo Kero sekä sovittanut Kari Salli, ellei toisin mainittu.
Tanssia paljaalla navalla – 3.49 (alkup. Hepsi Senin Mi, säv. Sezen Aksu, suom. san. Raimo Kero, säv. Veikko Samuli)
Juhlat päättyneet – 3.57 (san. Hannele Miilumäki)
Niin tai näin – 3.58 (san. Miilumäki)
Onhan jossain taivas – 3.56 (san. Miilumäki & Raimo Kero)
Yön tuuli – 3.43 (alkup. Romania Mia, säv. ital. trad., suom. san. Kari Jalkanen, sov. Vesa Torppa)
Kirkkain tähti – 4.14 (san. Miilumäki)
Mennään Kaustisen kesään – 3.49 (san. Kero, sov. Kero & Kari Salli)
Kaunein rakkaus – 3.35 (san. Miilumäki)
Hymni heille – 4.03 (san. Miilumäki, sov. Kero & Salli)
Puhtaat purjeet – 2.41 (säv. & san. Raul Reiman)
Kokoonpano

Kari Salli
Vesa Torppa
Napoleon-yhtye: Timo Salmela, Ismo Irva, Ari Kulju, Raimo Kero
Järvelän Pelimannit kappaleessa 7
Kuoro: Anita Pajunen, Aimo Jaara ja Jari Laasanen kappaleessa 1
René Paenhuijsen

| Mitalit> Maa:   Belgia. Olympialaiset .Miesten voimistelu | Mitalit> Maa:   Belgia. Olympialaiset .Miesten voimistelu | Mitalit> Maa:   Belgia. Olympialaiset .Miesten voimistelu | Maa:   Belgia> .Miesten voimistelu |
| --- | --- | --- | --- |
|  Pronssia | Antwerpen 1920 | joukkuekilpailu, ruotsalaissysteemi |  |
René Paenhuijsen oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaisen järjestelmän joukkuekilpailussa.
René Oosterlinck

René Oosterlinck (s. 1944 Belgia) toimi vuodesta 2008 vuoden 2010 loppuun Euroopan avaruusjärjestön Galileo-ohjelman johtajana. Hän oli ESAn ulkosuhteiden johtaja (External Relations) 1. kesäkuuta 2005 kesään 2008. Oosterlinck johti tuolloin ESAn ulkomaansuhteita, opetusta ja tiedotusta.
Oosterlinckillä on kaksi insinööritutkintoa ja lakitutkinto: Higher State Technical Institute for Nuclear Industries of Brussels myönsi ensimmäisen insinööritutkinnon vuonna 1966 ja toisen tutkinnon hän sai 1969 Leuvenin yliopistosta; lakitutkinto on Leidenin yliopistosta vuodelta 1977. Oosterlinck puhuu sujuvasti hollantia, ranskaa, englantia ja saksaa. Hän osaa jonkin verran espanjaa, italiaa, kiinaa ja japania.
Oosterlinck aloitti työuransa vuonna 1969 fysiikan ja matematiikan opettajana Kongon demokraattisessa tasavallassa (entisessä Belgian siirtomaassa nimeltään Belgian Kongo). Vuonna 1971 hän siirtyi patentti-insinööriksi International Patent Officeen Haagiin. Vuonna 1979 Oosterlinck liittyi ESAan. Hän toimi johtotehtävissä kansainvälissä asioissa ja teknologiansiirrossa vuoteen 1984 asti, jolloin hänestä tuli henkilöstöpäällikkö (Head of the Personnel and Site Services Department).
Oosterlinck ESAn johti lakiosastoa vuodet 1998–1999, minkä jälkeen hän johti Galileo- ja EGNOS-ohjelmia. Vuodesta 2004 lähtien hän on toiminut avaruuslainsäädännön luennoitsijana Gentin yliopistossa Belgiassa.
Ronse

Ronsen museo ja taustalla Pyhän Hermeksen kirkko
Ronse (ransk. Renaix) on kaupunki Itä-Flanderissa Belgiassa. Vuonna 2018 siellä oli 26 337 asukasta.
Ronsessa on kolme museoa: Stedelijk Museum Sint-Hermescrypte, Must - Museum voor textiel ja MUST afdeling wonen. Siellä on keskiaikainen krypta, jonne pääsee vain kaupungin matkailutoimiston opastetuilla kierroksilla, sekä vanhaa tekstiiliteollisuutta. Kaupunkiin on haudattu 100-luvun marttyyrin pyhän Hermeksen jäännökset. Hänet teloitettiin kristinuskoon kääntymisen vuoksi.
Rey Francisco de Asís (1853)

| Rey Francisco de Asís |
| --- | --- |

Aluksen vaiheet
Rakentaja:  Reales Astilleros de Esteiro, Ferrol
Kölinlasku:  2. joulukuuta 1850
Laskettu vesille:  18. syyskuuta 1853
Palveluskäyttöön:  syyskuu 1853
Tekniset tiedot
Uppouma:  2 795 t (arqueo) 4 450 t
Pituus:  66,45 m
Leveys:  17,78 m
Syväys:  8,76 m
Aseistus
Aseistus:  alempi tykkikansi: 20 × 32 naulan tykkiä ja 10 × 68 naulan tykkiä ylempi tykkikansi: 26 × 32 naulan tykkiä ja 6 × 68 naulan tykkiä puolikansi: 12 × 32 naulan tykkiä ja 2 × 68 naulan tykkiä etukansi: 8 × 32 naulan tykkiä
Rey Francisco de Asís oli Espanjan laivaston vuonna 1853 vesille laskettu Reina Isabel II -luokan kaksikantinen 84-tykkinen linjalaiva.
Valmistus

Alus tilattiin Ferrolista Reales Astilleros de Esteirolta, missä köli laskettiin 2. joulukuuta 1850. Alus laskettiin vesille 18. syyskuuta 1853 ja otettiin palvelukseen syyskuussa 1853.
24. lokakuuta 1855 annettiin kuninkaallinen määräys, jonka mukaan alukselle tuli asentaa 350 hevosvoiman Penn-moottori etu- ja päämaston väliin. Alus siirrettiin maaliskuussa 1856 kuivatelakalle odottamaan muutostöitä. Muutostyö peruutettiin 21. kesäkuuta 1856.
Palvelus

Alus lähti 25. toukokuuta 1858 Alicantesta laivastonäyttelyn päätyttyä päällikkönään Ramón María Pery Valenciaan kuljettaen kuningatar Isabel II:ta. Kuningatarta saattanutta pääosin höyrylaivoista koostunutta laivastoa komensi laivastoministeri José María de Quesada. Alus saapui 28. toukokuuta laivaston mukana Valeciaan. Alus saapui Vigosta Ferroliin 1. syyskuuta kuljettaen kuningatarta.
Aluksesta tehtiin 11. tammikuuta 1859 kadettien koululaiva. Alus saapui 10. syyskuuta 1860 Alicanteen, mistä se lähti 16. syyskuuta Baleaareille. Se kuului laivueeseen, jossa oli kuningatarta kuljettanut potkurifregatti Princesa de Asturias. Alus lähti 20. syyskuuta Palmasta ja saapui Barcelonaan 21. syyskuuta.
Alus lähti 1861 Cádizista Havannaan, mistä se palasi seuraavana vuonna La Carracaan. Aluksesta tehtiin 1863 jälleen koululaiva päällikkönään Juan Topete y Carballo. Se poistettiin 19. lokakuuta 1866 alusluettelosta.
Arcângelo Cerqua

Arcângelo Cerqua PIME (2. tammikuuta 1917 Giugliano in Campania – 16. helmikuuta 1990) oli italialaissyntyinen, Brasiliassa toiminut roomalaiskatolinen piispa. Hänet vihittiin papiksi 29. kesäkuuta 1940 ja nimitettiin Parintinsin apostoliseksi hallitsijaksi 15. maaliskuuta 1956. 4. helmikuuta 1961 hänet nimitettiin sen prelaatiksi ja Olbian titulaaripiispaksi. Piispaksi konsekroinnin suoritti 14. toukokuuta 1961 Armando Lombardi, jota avustivat João de Souza Lima ja Aristide Pirovano. Cerqua erosi tehtävistään 26. toukokuuta 1978, mutta sai 30. lokakuuta 1980 nimityksen Parintinsin piispaksi, jona hän toimi, kunnes erosi 15. heinäkuuta 1989.
Cerqua osallistui Vatikaanin toiseen kirkolliskokoukseen.
Anna Tallberg

| Anna Tallberg> Henkilötiedot |
| --- | --- |
Syntynyt: 14. helmikuuta 1996 (ikä 28)
Kansalaisuus:  suomi
Ammatti:  kouluratsastaja
Anna Tallberg (s. 14. helmikuuta 1996) on suomalainen kouluratsastaja. Hän asuu Tanskassa ja valmentautuu Daniel Bachmann Andersenin opetuksessa kilpaillen kansainvälisellä tasolla hevosellaan Grevens Zorro (s. 2010).
Anna Tallbergin kaksoissisko Emma on myös kouluratsastaja. Heidän äidinäitinsä Tutu Sohlberg kilpaili olympialaisissa kouluratsastuksessa ja isänisä Peter Tallberg purjehduksessa.
Arvokilpailut

2015 Nuorten EM Vidauban, Ranska, 22. Sija, joukkue 9. sija, Fernet
2017 Nuorten EM Roosendaal, Alankomaat, 25. sija, joukkue 7. sija, Fernet
2021 EM U25 Hagen, Saksa, 33. sija, joukkue 15. sija, Grevens Zorro
2022 MM Herning, Tanska, 66. sija (GP), joukkue 11. sija, Grevens Zorro
Suomen mestaruudet

2013 Juniorit SM-pronssia, Altair II
2015 Nuorten SM-kultaa, Fernet
Andreas Stene

| Andreas Stene> Henkilötiedot |
| --- | --- |
Syntynyt: 1. maaliskuuta 1991 (ikä 33) Oslo, Norja
Kansalaisuus:   Norja
Jääkiekkoilija
Pelipaikka:  keskushyökkääjä
Maila:  vasen
Pituus:  190 cm
Paino:  91 kg
Seura
Seura:  Vålerenga Ishockey
Sarja:  GET-ligaen
Pelaajaura
Pääsarjaura:  2009–
Aik. seurat:  Lørenskog IK Kelowna Rockets (WHL) Sparta Sarpsborg
Andreas Stene (s. 1. maaliskuuta 1991 Oslo) on norjalainen jääkiekkoilija, pelipaikaltaan keskushyökkääjä. Hän edustaa kotimaansa pääsarjatasolla GET-ligaenissa pelaavaa Vålerengaa, joka on myös hänen kasvattajaseuransa.
Kaudella 2010–2011 Stene pelasi Pohjois-Amerikan WHL-junioriliigan Kelowna Rocketsissa. Hän teki runkosarjassa 55 ottelussa tehot 2+14=16.
Norjan maajoukkueessa Stene on pelannut kaksissa MM-kisoissa.
Reinhard Scheer

Amiraali Reinhard Scheer
Reinhard Scheer (30. syyskuuta 1863 Obernkirchen, Hannover – 26. marraskuuta 1928 Marktredwitz) oli saksalainen amiraali. Scheer oli ensimmäisessä maailmansodassa Saksan avomerilaivaston komentaja. Impulsiivinen Scheer oli täydellinen vastakohta sota-ajan vastapelurilleen, äärimmäisen kurinalaiselle, muodolliselle ja jäykälle Britannian Grand Fleet -laivaston päällikölle amiraali Sir John Jellicoelle.
Sotilasura

Scheerin sotilasura alkoi 1879 ensimmäisellä laivapestillä. Nuori merikadetti valmistui seuraavana vuonna. Merivoimien kapteeniksi hän yleni vuonna 1905, jolloin hän oli jo varsin kokenut upseeri.
Keisarin ja ylijohdon ongelmana oli saada laivastolleen kyvykäs johto. Voidakseen haastaa huomattavasti suuremman brittilaivaston keisari tarvitsi laivastolleen taitavan päällikön. Vastauksen uskottiin tulleen Scheerin muodossa.
Aiheesta muualla

Wikimedia Commonsissa on kuvia tai muita tiedostoja aiheesta .
Reinhard Scheer (Arkistoitu – Internet Archive)
Saksan avomerilaivastoa (Hochseefloette) vuonna 1917
Alkovi

Alkovi
Alkovi tai makuualkovi on syvennys, jota voi käyttää nukkumatilana. Alkoviin voi sisustaa myös esimerkiksi työtilan tai pienen lastenhuoneen. Alkovi ei ole kokonainen huone, mutta sen voi eristää muusta tilasta esimerkiksi verhojen avulla. Alkovista saa sisustettua mukavan oleskelupaikan esimerkiksi sängyllä, valaistuksella, hyllyillä ja tauluilla.[lähde? ]
Sanan alkovi etymologia on arabian sanassa al-qobba "holvi, holvattu huone", josta se on lainautunut espanjan (alcoba), ranskan (alcôve) ja ruotsin (alkov) kautta suomeen. Vuonna 1909 sana esiintyy muodossa alkooviselvennä.
Pyörivä lämmönsiirrin

Pyörivän lämmönsiirtimen rakenne ja ilmavirtojen kulku lämmönsiirtimen läpi.
Pyörivä lämmönsiirrin.
Pyörivä lämmönsiirrin, tai roottorilämmönsiirrin (roottori-LTO), tai lämmöntalteenottokiekko, on ilmanvaihtokoneen lämmönsiirrin, jolla siirretään poistoilmassa (huoneilmassa) olevaa lämpöä, jäähdytystä ja/tai kosteutta tuloilmaan.  Pyörivä lämmönsiirrin on tyypiltään regeneratiivinen eli lämpöä varaava lämmönsiirrin.
Toimintaperiaate

Pyörivä lämmönsiirrin rakentuu pyöreästä kennomaisesta kiekosta, joka pyörii hitaasti tulo- ja poistoilmojen välillä.  Lämmöntalteenottosovelluksissa lämmönsiirtimen kennostoon ensin varautuu poistoilman sisältämää lämpöä, joka siirtyy lämmönsiirrinkennoston pyöriessä tuloilmaan.  Ilmavirrat kulkevat kennostoon nähden vastakkain ja lämpötilasuhde (hyötysuhde) on korkea, jopa yli 85 %.
Pyörivä lämmönsiirrin käy myös hyvin jäähdytyksen talteenottoon tilanteissa, joissa ulkoilman lämpötila on korkeampi kuin jäähdytetyn tilan poistoilman lämpötila.
Kennosto valmistetaan yleensä ohuesta alumiinista ja sitä pyörittää pienitehoinen (suuruusluokkaa 20-120 W) sähkömoottori.  Pyörimisnopeus on tyypillisesti n. 12 kierrosta minuutissa, ja lämmönsiirtoa voidaan tarvittaessa säätää portaattomasti muuttamalla moottorin pyörimisnopeutta tai pysäyttämällä se kokonaan.  Lämmönsiirrintä pyörittävän sähkömoottorin osuus ilmanvaihtolaitteen kokonaisenergiankäytöstä on mitätön.
Kennosto muodostuu yleensä kahdesta päällekkäisestä alumiinilevynauhasta.   Nauhoista toinen on muotoiltu aaltokuvioiseksi, muodostaen ilmalle pieniä suoria putkia, joiden pinnoilta lämpö ja kosteus siirtyvät läpivirtaavasta ilmavirrasta toiseen.  Tämän rakenteen takia lämpöä varaava massa ja lämmönsiirtopinta-ala ovat suuria.
Lämmönsiirto

Pyörivä lämmönsiirrin on regeneratiivinen eli lämpöä varaava lämmönsiirrin.  Lämpö siirtyy suoraan lämmönsiirtimen pinnalta kulkematta aineen läpi, jolloin lämmönsiirron hyötysuhde on suuri.  Pyörivän lämmönsiirtimen matala syvyys ilmavirran suunnassa (tyypillisesti n. 200 mm) ei aiheuta suurta painehäviötä käytettäessä järkeviä otsapintanopeuksia (1,5 m/s – 3,0 m/s).
Kosteudensiirto

Normaaleissa lämmöntalteenoton käyttötilanteissa pyörivä lämmönsiirrin siirtää ainoastaan poistoilman lämpöä tuloilmaan.  Mikäli ulkoilman lämpötila on alhainen, poistoilman lämpötila laskee lämmönsiirtimessä kastepisteeseen.  Tällöin poistoilmassa olevaa kosteutta kondensoituu lämmönsiirtimen pinnalle, josta se taas haihtuu pyöriessään kuivaan tuloilmaan.  Näissä olosuhteissa kaikki pyörivät lämmönsiirtimet palauttavat kosteutta poistoilmasta tuloilmaan huolimatta käytetystä lämmönsiirtomateriaalista.
Kosteudensiirtoa voidaan tehostaa päällystämällä lämmönsiirtimen pinnat kosteutta siirtävällä hygroskooppisella materiaalilla (silikageeli, zeoliitit), jolloin lämmönsiirtimestä käytetään termejä hygroskooppinen tai sorptioroottori.  Sorptioroottoreita käytetäänkin erityisesti jäähdytyksen talteenottoon.
Rajoitteet

On harhakäsitys, että pyörivä lämmönsiirrin ei sovellu lämmöntalteenottomenetelmäksi, jos tulo- ja poistoilmavirtojen sekoittumista ei sallita. Suomessa käytettävissä laitteissa painesuhteet ovat sellaiset, että poistoilmasta ei pääse sekoittumaan ilmaa tuloilmaan. Todellisuudessa sekoittuminen ilmavirtojen sekoittuminen on samaa luokkaa kuin vastavirtalämmönvaihtimissa.  Pyörivässä lämmönsiirtimessä käytetään sulkeutumisvuodon estämiseksi tapauksissa ns. puhtaaksipuhallussektoria, jossa pieni sektori pyörivästä lämmönsiirtimestä peitetään poistoilman puolelta vähentäen siirtimen pyörimisen mukana sekoittuvaa ilmaa.  Myös ilmavirtojen välinen staattinen paine-ero aiheuttaa pientä vuotoa, jota estetään käyttämällä harjamaisia tiivisteitä ilmavirtojen välissä ja minimoimalla paine-ero.  Ilmanvaihtokoneen osat pyritään sijoittamaan koneessa niin että tämä paine-erosta johtuva vuoto on suunnitelmallisesti ulkoilmasta jäteilmaan päin.
Vanhentunut Suomen rakennusmääräyskokoelman osa D2 (2010) määräsi, että regeneratiiviseen lämmönsiirtimeen (pyörivä lämmönsiirrin) saa käyttää luokan 3 poistoilmaa (WC- ja pesutilat, saunat, keittiöt) yhden perheen asunnon ilmanvaihdossa.  Muissa tapauksissa luokan 3 poistoilmaa saa olla korkeintaan 5 % kokonaispoistoilmavirrasta.  Luokan 4 poistoilmaa (ammattikeittiöiden kohdepoistot, pesuloiden likapyykkitilat, tupakointihuoneet) ei saa käyttää regeneratiivisessa lämmönsiirtimessä lainkaan. Tämä määräys ei ole enää voimassa, vaan erikoisuunnittelijan on varmistettava se, että ilmavirrat eivät pääse sekoittumaan. Jos halutaan olla täysin varmoja siitä, että ilmavirrat eivät sekoitu yhtään, on syytä käyttää nestekiertoista lämmöntalteenottoa. [lähde? ]
Energiansäästö

Normien mukaisen ilmanvaihdon vuosittaisia lämmitysenergiankulutuksia eri lämmöntalteenottomenetelmillä.
Omakotitalo Etelä-Suomessa, 150 m²
Ristivirta-levylämmönsiirrin: 4 092 kWh Sertifikaatti Vallox 95 (Arkistoitu – Internet Archive)
Vastaristivirta-levylämmönsiirrin: 1 830 kWh Sertifikaatti Vallox 110 SE (Arkistoitu – Internet Archive)
Pyörivän lämmönsiirtimen sekä poistoilmalämpöpumpun yhdistelmä: 1 200 kWh
Valmistus Suomessa

Pyöriviä lämmönsiirtimiä Suomessa valmistaa ainoastaan Enervent Oy, ja sen kaikissa pientaloilmanvaihtolaitteissa on lämmön talteenottomenetelmänä pyörivä lämmönsiirrin.
Aiheesta muualla

Video pyörivän lämmönsiirtimen toiminnasta (englanniksi)
Pyörivien lämmönsiirtimien valmistajia:
Enventus (Arkistoitu – Internet Archive) (englanniksi)
Klingenburg (englanniksi)
http://www.flaktwoods.com/ (englanniksi)
Enervent Oy
Alicante-Elchen lentoasema

Lentoaseman uusi terminaali helmikuussa 2010.
Alicante-Elchen lentoasema (esp. Aeropuerto de Alicante-Elche, kat. Aeroport d'Alacant-Elx) (IATA: ALC, ICAO: LEAL) sijaitsee Elchen kunnassa Espanjassa noin 9 kilometriä Alicantesta lounaaseen. Lentoasema on Itä-Espanjan tärkein ja palvelee pääosin Alicanten ja Murcian maakuntia. Vuonna 2019 lentoaseman kautta kulki 15 047 840 matkustajaa.
Historia

Lentoaseman rakennustyöt aloitettiin vuonna 1965. Lentoasema avattiin 4. toukokuuta 1967. Matkustajamäärät kasvoivat, ja vuonna 1972 avattiin uusi terminaali kansainvälisille lennoille. Toinen laajennusosa valmistui 1974, ja se otettiin kotimaan lentojen käyttöön 1975.
Vuonna 2011 lentoasemaa laajennettiin uudella terminaalilla, joka avattiin 21. maaliskuuta 2011. Vanhat terminaalit 1 ja 2 suljettiin, ja uudesta terminaalista tuli vakinainen matkustajaterminaali.
Tilastoja

Katso lähdekoodikysely ja lähteet.
Lentoyhtiöt ja kohteet

Joulukuussa 2023 Alicanten lentoasemalta liikennöi 30 lentoyhtiötä kaikkiaan 104 kohteeseen.
Aiheesta muualla

Kuvia tai muita tiedostoja aiheesta Alicante-Elchen lentoasema Wikimedia Commonsissa
Lentoaseman viralliset verkkosivut (englanniksi)
Espanjan lentoasemat
A Coruña
Albacete
Alicante
Almería
Asturia
Badajoz
Barcelona
Bilbao
Burgos
Castellón
Castellón-Costa Azahar
Ciudad Real
Córdoba
El Hierro
Fuerteventura
Girona
Granada
Huesca
Ibiza
Jerez
La Gomera
La Palma
La Seu d'Urgell
Lanzarote
Gran Canaria
León
Lleida
Logroño
Madrid-Barajas
Madrid-Cuatro Vientos
Madrid-Torrejón
Málaga
Melilla
Menorca
Murcia
Palma de Mallorca
Son Bonet
Pamplona
Reus
Sabadell
Salamanca
San Sebastián
Santander
Santiago de Compostela
Sevilla
Teneriffa pohjoinen
Teneriffa etelä
Valencia
Valladolid
Vigo
Vitoria
Zaragoza
Terminaali 1 vuonna 2009.
Terminaali 2 vuonna 2009.